
 አሶሳ
[bookmark: _Toc134797451]መግቢያ፤
በክልል ደረጃ ያለውን የተቋም አደረጃጀት ወጥና ተናባቢ ለማድረግ ስራን መመዘን እና የስራውን ደረጃ በመወሰን ዝቅተኛ ተፈላጊ ብቃትን ያሟላ የሰው ሃይል ማሰማራት በማስፈለጉ፣
በየጊዜው የሚፈጠሩ ለውጦችን ለማስተናገድና የተረጋጋ መሰረት ላይ የቆመ አደረጃጀት እንዲኖር ለማድረግ እና የሥራ ምዘናን ለመወሰን የእያንዳንዱን ሥራ ትክክለኛ ገጽታ ማጥናትን፣ መተንተንና በግልጽ መረዳትን የሚፈልግ በመሆኑ በሙያው በቂ እውቀትና ችሎታ ያለውን ሰራተኛ ለማሰማራት፣
የነጥብ ሥራ ምዘና ዘዴ ተቀርጾ ለሥራ መደቦች የተመረጡ መመዘኛ መስፈርቶችን በመጠቀም ለመስፈርቶቹ ነጥብ በመስጠት በመተንተን የሥራ መደቦች ደረጃ እንዲወሰን የሚያደርግ ስልት በመሆኑ ለእኩል ሥራ እኩል ክፍያ የሚለውን መርህ በተሻለ ሁኔታ ለማስጠበቅ፣
የመንግስት መስሪያ ቤቶች የተቋቋሙበትን አላማ ስኬታማ ለማድረግ የሚያስፈልገውን ተቋማዊ እና የሰው ሃይል የአደረጃጀት ለመወሰን በክልሉ መንግስት ሰራኞች አስተዳደር አዋጅ ቁጥር 208/2017 አንቀፅ 6 በተሰጠው ስልጣን መሰረት የሥራ ምዘና እና ደረጃ አወሳሰን አፈጻጸም መመሪያ አውጥቷል፡፡















ክፍል አንድ
ጠቅላላ ድንጋጌዎች
1. [bookmark: _Toc134797452]አጭር ርዕስ
ይህ መመሪያ "የመንግስት መስሪያ ቤት የአደረጃጀት፣ የሥራ ምዘና እና ደረጃ አወሳሰን የአፈጻጸም መመሪያቁትር 05/2018" ተብሎ ሊጠቀስ ይችላል፡፡
2. [bookmark: _Toc134797453]ትርጉም 
የቃሉ አግባብ ሌላ ትርጉም የሚያሰጠው ካልሆነ በስተቀር በዚህ መመሪያ መሠረት፣
0. “አዋጅ” ማለት የፌዴራል መንግሥት ሠራተኞች አዋጅ ቁጥር 208/2017 ሲሆን በአዋጁ የተሰጡ ትርጓሜዎች ለዚህ መመሪያ ያገለግላል፡፡
0. “ተቋማዊ አደረጃጀት” ማለት አንድ ተቋም የተሰጠውን ተልዕኮ በብቃትና በውጤታማነት ለመፈጸም የሚያስፈልገውን የስራ ክፍፍል፣ የሃላፊነት ደረጃ፣ የስራ ክፍሎች የእርስ በርስ ግንኙነት እና ስራዎችን እንደባህሪያቸው የመመደብ ተግባር ነው፡፡ 
0. “የሥራ መዘርዝር” ማለት የአንድን የሥራ መደብ ዓላማ፣ ከሥራ መደቡ የሚጠበቁ ውጤቶች፣ በሥራ መደቡ የሚከናወኑ ዋና ዋና ተግባራትና ኃላፊነቶች፣ ሥራውን ለማከናወን የሚያስፈልጉ ተፈላጊ ችሎታዎችንና ክህሎቶችን እንዲሁም የሥራውን አካባቢ ሁኔታ የሚገልጽ በፅሁፍ የሚሰጥ ሰነድ ነው፡፡ 
0.  “የሥራ ትንተና” ማለት የአንድን የሥራ ዘርፍ /መሥሪያ ቤት ዓላማ ለማሳካት አስፈላጊ ናቸው ተብለው የተፈጠሩ የሥራ መደቦችን የሚመለከቱ ልዩ ልዩ መረጃዎችን ማሰባሰብና ሁለንተናዊ ባህርያቸውን የሚያከናውኑ ተግባራት፣ የኃላፊነት መጠን፣ ሥራውን ለማከናወን የሚያስፈልግ ብቃት፣ ሥራው የሚከናወንበት ሁኔታ፣ ሥራውን ለማከናወን የሚያስፈልግ ቴክሎጂ፣ መሳሪያዎች ማጤን፣ መተንተን እና መረጃዎችን በየፈርጁ ማጠናቀር ነው፡፡ 
0. “የሥራ ምዘና” ማለት በአንድ መንገስት መስሪያ ቤት ውስጥ የሚገኙ የሥራ መደቦችን  የሥራ ትንተና መሠረት ተደርጎ የተዘጋጀ የሥራ መዝርዝርን መነሻ በማድረግ የሥራ መደቦችን ክብደትና ውስብስብነት መለካት እና ደረጃውን የመወሰን ሂደት ነው፡፡ 
0. “የምዘና መስፈርት” ማለት፣ ሥራዎችን ለማነጻጸር ያስችላሉ ተብለው የተመረጡ የሥራ ባሕሪ መገለጫዎች ማለት ነው፡፡ 
0. “ክብደት/ነጥብ” ማለት፣ ለእያንዳንዱ የምዘና መስፈርት የተወሰነ ነጥብ ማለት ነው፡፡ 
0. “የሥራ መደብ ደረጃ” ማለት፣ የሥራ መደቦች በምዘና ባገኙት ነጥብ እኩልነት ወይም መቀራረብ በአንድ የሚጠቃለሉበት ደረጃ ነው፡፡
0. “የነጥብ ምዘና ዘዴ” ማለት በአንድ መሥሪያ ቤት ውስጥ የሚገኘውን የእያንዳንዱ የሥራ መደብ ተግባርና ኃላፊነት በተቀመጠ መስፈርት ትንተናዊ በሆነ መንገድ በመመዘን ባገኘው የነጥብ ውጤት መሠረት በደረጃ የማስቀመጥ ሂደት ነው።
0. “ደረጃ” ማለት እኩል መነሻ ደመወዝና በየጊዜው የሚደረግ እኩል ጭማሪ ያላቸው ሥራዎች በክብደትና በኃላፊነታቸው መጠን የሚያርፉበትን የሚያሳይ ነው።
0. “ደረጃ አወሳሰን” ማለት ስራዎችን በትክክል መዝኖ ባላቸው ክብደት እና የሃላፊነት መጠን ሊያስከፍሉ የሚችሉትን ደመወዝ መነሻና መድረሻ እርከን በመወሰን የመለያ ደረጃቸውን መግለፅ ነው፡፡
0. “ዕውቀት” ማለት ከመደበኛ ትምህርት፣ ከሥልጠና እና ከተሞክሮ የሚገኝ መረዳትና ስለ አንድ ነገር ያለ የተደራጀ መረጃ፣የማስታወስ፣የመግለጽ፣ የመተንተን፣የማደራጀት፣ የመገምገም እና የመፍጠር አእምሯዊ ብስለት ሆኖ በሀገር አቀፍ የትምህርት ብቃት ማዕቀፍ መሠረት ዕውቅና የተሰጠው ነው።
0. “ክህሎት” ማለት አንድ ሠራተኛ በተፈጥሮውም ሆነ በትምህርትና በስልጠና እና/ወይም በልምድ ያገኘውን እውቀት እንዲያከናውን የተሰጠውን ተግባር በቅልጥፍና፣ በተከታታይነትና በጥራት ለማከናወን የሚያስችል ብቃት ወይም የመጠቀም ችሎታ ሆኖ ይህንኑ የሚያረጋግጥ የምስክር ወረቀት ያለው ነው።
3. [bookmark: _Toc134797454]የጾታ አገላለጽ
በዚህ ደንብ በወንድ ጾታ የተገለፀው ለሴት ጾታም ያገለግላል።
4. የመመሪያው ዓላማ፣
በመንግሥት መሥሪያ ቤት መዋቅራዊ አደረጃጀት በወጥነት እና በተናበበ መልኩ የስራ ትንተና፣ የስራ መዘርዝር፣ ስራዎችን ለመመዘን፣ የምዘና ውጤትን ለመግለፅ እና የስራ ደረጃን በግልፅነት በመወሰን የአሰራር ስርአት ለመዘርጋት ነው፡፡
5. [bookmark: _Toc134797456]መሠረታዊ መርሆዎች፣ 
 1. ግልጽነት፣
    2. ለእኩል ሥራ እኩል ክፍያ
    3. ቀልጣፋና ውጤታማነት፣
    4. ዘመናዊነት፣
    5. ተጠያቂነት፣
6. [bookmark: _Toc134797457]የመመሪያው ተፈጻሚነት ወሰን፣
ይህ መመሪያ ተፈጻሚ የሚሆነው በክልል መንግስት ቢሮ፤ በኮሚሽን፤ በኤጅንስ፤ በኮሎጆች፤በዞኖች ፤ በወረዳ ሴ/ቤቶች እና በቀበሌዎች ላይ ነው ፡፡

[bookmark: _Toc134797460]የተቋም አደረጃጀት ስለመወሰን  

      ማንኛውም የመንግስት መሰሪያ ቤት አደረጃጀት በሚከተለው ምክንያት ሊመሰረት ይችላል፡፡
1. አዲስ ተቋም ሲፈጠር ወይም ሲቋቋም፣
1. የተቋም አደረጃጀት እና ተልዕኮ ሲቀየር ወይም ሲሻሻል፣
1. የመንግሥት ተቋም የአዋጭነት ጥናት ተካሂዶ የአደረጃጀት ለውጥ ማድረግ ሲያስፈልግ፡፡
8. [bookmark: _Toc141992789]የተቋማዊ አደረጃጀት ዝግጅት
 የመንግስት መስሪያ ቤት የተሰጠውን ተልዕኮ በእውቀት እና በውጤታማነት ለመፈፀም፡- 
1. የሥራ ክፍፍል እና የኃላፊነት ደረጃ የሚያሳይ፣የተለያዩ የሥራ ክፍሎች እርስ በእርስ ያላቸውን ግንኙነት እና ተመጋጋቢነት በሚያሳይ መልኩ ሥራን ማደራጀት፣
2. አደረጃጀት በሥራ ክፍሎች መካከል ግልጽ የሥራ ድርሻን የሚያስቀምጥ፣ የተግባርና የኃላፊነት ድርብርቦሽ የሌለበት፣ሥራን በተቀላጠፈ ወይም በአጭር ጊዜ እና በውስን ሀብት ለመፈጸም የሚያስችል፣ቀለል ያለና ያልተንዛዛ የእዝ ሰንሰለት እና የተመጠነ የቁጥጥር አድማስ እንዲኖረው ተደርጎ ለረጅም ጊዜ ሊያሰራ በሚችል አግባብ ማደራጀት፣
3. ሥራን ብቻ መሠረት በማድረግ፣ተመሳሳይ ባህርይ ያላቸውን ሥራዎች በአንድ ላይ በማሰባሰብ እና መስመራዊና የድጋፍ ሰጪ አካላትን መለየት፣
4. አንዳንድ ተቋም ለማዋቀር እንደተሰጠው ተልዕኮና የተቋሙ የሥራ ባህርይ የተለያዩ የአደረጃጀት ዘዴዎችን በመከተል ማለትም፣በሚሰጠው አገልግሎት ዓይነት፣ በሚሸፍናቸው የአስተዳደር እርከን እና በተደራሽነት ስፋት ላይ ተመስርቶ ማደራጀት፣
9. [bookmark: _Toc141992792]የተቋም አደረጃጀት ዳሰሳ ጥናት /Analysis/ ማካሄድ
[bookmark: _Toc141992793]ማንኛውም የተቋም አደረጃጀት ዝግጅት፣ ክለሳ፣ ማዋሃድ፣ ማለያየት እና ወዘተ ስራዎች በጥናት ላይ የተመሰረተ ሆኖ ከዚህ ቀጥሎ በአንቀፅ 10 እና 11 ላይ የተመለከቱትን ጉዳዬች ማካተት አለበት፡፡
10.  የተቋም መዋቅራዊ አደረጃጀት የቅድመ ዝግጅት ስራ የሚከተሉትን ያካትታል፤
1. የተቋሙን ተግባርና ኃላፊነት መተንተን፣
2. የተቋሙን ነባራዊ ሁኔታ፣ ስትራቴጂ፣ ራዕይና ተልዕኮ መተንተን፣ 
3. ደጋፊ የሆነ ፖሊሲ፣ አዋጅ፣ ደንብ፣ መመሪያ እና ሌሎች መሰል የህግ
ሰነዶችን መተንተን፣
4. የነባሩን መዋቅር ስኬት አመልካቾችን መለየት፣ 
5. የተቋም አደረጃጀት እና አዘገጃጀት መርህን መለየት፣
11. [bookmark: _Toc141992794] ውስጣዊና ውጫዊ የሁኔታ ትንተና ማካሄድ 
1. በስራ ላይ ያለውን ተቋማዊ አደረጃጀት የሥራ ሁኔታ እና ባህሪ፣ ስራው የሚፈጀው ጊዜ፣ ወጪ፣ የሥራ ጫና፣ የሥራ ቦታ ምቹነት፣ እና የሥራ ዝግጅት ሁኔታ መተንተን፤
2. አዲስ መዋቅር ማዘጋጀት ወይም መከለስ ያስፈለገበትን ምክንያት መተንተን፤
3. የውስጥና የውጭ ተገልጋዮች እና የባለድርሻ አካላትን ተሳትፎ ማረጋገጥ
4. በአገልግሎት አሰጣጥ ወይም በስራ አፈፃፀም ወቅት ያጋጠሙ ችግሮችን መንስኤ እና መሰረታዊ ችግሮችን መለየት እና መተንተን፤
5. ቁልፍ ተግባርና ኃላፊነቶችን መተንተን እና ተጨማሪ እሴት መለየት፤
6. የአገልግሎት አሰጣጥ ሁኔታ እና ተግዳሮቶችን መተንተን፤
7. ከጥንካሬ፣ ድክመት፣ መልካም አጋጣሚ እና ስጋት (SWOT) ትንተና፣ ከባለድርሻ አካላት ትንተና እና ከክፍተት ዳሰሳ ጥናትና ከተገኘ ተሞክሮ በመነሳት በስራ ላይ ባለው አደረጃጀት እና በቀጣይ የሚታሰበውን አደረጃጀት መለየት፤
8. በተደረገው ትንታኔ እና ጥናት የችግሩ መነሻ ምክንያት መረጃ መሰረት በማድረግ መዋቅራዊ ወይም መዋቅራዊ ያልሆነ ድርጅታዊ ችግር ስለመሆኑ መለየት እና ለችግሩ መፍትሔ ማስቀመጥ፤
9. ስኬት አመልካቾችን መወሰን፤ 
12. [bookmark: _Toc141992795] ቅድመ ሁኔታዎችን መወሰን 
አደረጃጀትን ለመወሰን መታየት እና መተንተን ያለባቸው ቅድመ ሁኔታዎች ቢያንስ የሚከተሉትን ሊያካትት ይገባል፡፡
1. ነባሩን የሥራ ሂደት በመከለስ መልሶ ማደራጀት እና በተለምዶ ካለው የሥራ ክፍፍል ወደ ተቀናጀ እና ተመጋጋቢ /ተዛማጅ ወደ ሆኑ የሥራ ሂደት በመቀየር የኋልዮሽ የሥራ ሂደት ትንታኔ  (Backward process analysis) ማካሄድ፣ 
2. የሥራ ሂደት ፍሰትን ከመጀመሪያው እስከ መጨረሻ አገልግሎት ተቀባይ ድረስ ያሉ እና የሚያስፈልጉ የሥራ ሂደት ፍኖተ ካርታ /ፍሰት መግለጫዎችና ማዘጋጀት (Business process maps)  እና በቅደም ተከተል ማስቀመጥ፤
3. የትንተና መሳሪያ የሥራ ሂደት ተያያዥነትን የሚወስን ሲሆን የሥራዎች ተያያዥነት ምንያህል ተቋማዊ አፈፃፀም ላይ ተጽዕኖ ሊያሳድር እንደሚችሉ የሥራ ሂደት ተያያዥነት /Dependencies map/ ማስቀመጥ፣
4. ውጫዊ ሁኔታን ለአብነትም አካባቢያዊ ሁኔታ፣ፖለቲካዊ ሁኔታ፣ ኢኮኖሚያዊ እውነታ፣ ማህበራዊ ሁኔታ፣ ቴክኖሎጂያዊ እና ከባቢያዊ ሁኔታን እና ተጽእኖን በአጭሩ ትንተና ማካሄድ፣ 
5. ከፍተኛ ስጋት ሊያስከትሉ የሚችሉና አፋጣኝ ምላሽ/መፍትሔ የሚፈልጉትን ጉዳዮች ቅድሚያ መስጠት የሚያችል የሥጋት ትንተና ማካሄድ፣
6. በስራ ሂደት ውስጥ ተቋማት ከግብዓት እስከ ውጤት ድረስ የሚያከናውኗቸውን ተግባራት ለመፈፀም የሚያስችል ብቃት፣ሀብት፣ደረጃ እና የአሰራር ሂደት/ስታንዳርድ በመግለጽ ተቋማዊ የብቃት ትንተና ማካሄድ፣
7. አስፈላጊ ለሆኑ የሰራተኞች ባህሪ አስቻይ  ሁኔታዎችን መለየት፣
8. ተቋማዊ ባህሪ ወይም ባህል እና የሰራተኞችን ባህር በመዋቅር ዝግጅት ወቅት መተንተን፣
13. [bookmark: _Toc141992796] ተቋማዊ አደረጃጀት መንደፍ /መቅረጽ/
     1. ተቋማዊ አደረጃጀት ዝግጅት ለማድረግ የሥራ አመራር መዋቅር፣ ከፍተኛ ደረጃ 
        ላይ የሚገኙ ቡድኖችን እና ዘርፎችን የመለየት፣ እጅግ ከፍተኛ ለሆኑ መዋቅሮች
        ዋና ዋና ተግባርና ኃላፊነት ይዘጋጃል፡፡
14.  ዋና ተቋማዊ አምድ (architecture) መለየት፤ 
       ሀ. ዋና ስራ ሂደት (core process) እና ደጋፊ የሥራ ሂደት መለየት፡፡
       ለ. ዋና የሥራ ሂደት የሚባሉት ተቋማት ሲቋቋሙ የተሰጣቸውን ተግባርና ኃላፊነት ጋር 
          በቀጥታ የሚገናኙ ስራዎች ናቸው፡፡ 
      ሐ. ዋና ዋና የሥራ ሂደቶች ተለይተው ከታወቁ በኋላ በሁለተኛ ደረጃ መሰራት ያለበት ዋና 
         ስራ ሂደቶችን ወደ  ሌሎች ዝርዝር ዋና ስራዎች ለይቶ የማውጣት ስራ መስራት 
         ይገባል፡፡ 
     መ. ዋና የስራ ሂደትን እና ንዑስ የሥራ ሂደት መለየት አለበት፡፡
15.  ዋና መዋቅር /አደረጃጀት (core structure) መምረጥ፤ 
     ሀ. የተቋሙን ዋና ተልዕኮ የሚወስነውን አጠቃላይ መዋቅሩን ለይቶ ማውጣት ወይም 
        መስራት አለበት፡፡
     ለ. ተቋማት ስትራቴጂያቸውን የበለጠ ሊያስፈጽም የሚችል ቀላል መዋቅር (Basic) እና 
       የላቀ/ያደገ መዋቅር (advanced) ማደራጀት ይችላሉ፡፡
     ሐ. በዚህ አንቀፅ ንዑስ አንቀፅ  (ሀ) እና (ለ) የተደነገገው እንደተጠበቀ ሆኖ መዋቅር ሲደራጅ 
       እያንዳንዱ ስትራክቸር አይነት ስያሜ፣ ለመስራት የተፈለገው መዋቅሩ የተመረጠበት 
       ምክንያት፣ የመዋቅር ትግበራ አፈፃፀም ሁኔታ እና ለእያንዳንዱ አማራጭ መዋቅር ጥቅም 
       እና ጉዳት (advantage & disadvantage) መስራት ይገባል፣
   መ. ቀላል መዋቅር አይነት ሊባል የሚችለው በተግባር ላይ ተመስርቶ የሚዘጋጅ (Functional 
       structure)፣ የአገልግሎት ወይም ምርት አይነት ላይ የተመሰረተ መዋቅ (product/service 
       structure)፣ ተገልጋይ ተኮር መዋቅር እና አካባቢያዊ (ጂኦግራፊያዊ)፤ ሲሆኑ የላቀ  
       አደረጃጀት መዋቅር የሚባለው ደግሞ ማትሪክስ መዋቅር፣ የሂደት መዋቅር እና ኔትወርክ 
      መዋቅር ነው፡፡
16.  ዋና መዋቅር ያልሆነ አምድ መወሰን (non-core architecture)
ዋና መዋቅር አምድ ያልሆነ የሚባለው ለዋናው ስራ ድጋፍ የሚሰጡ ወይም አስቻይ የሥራ ሂደት ሲሆን እንደ ዋና ስራ ሂደት የራሱ ህልውና የሌለው ሲሆን የሚደራጅበት ምክንያት ዋና ስራ ሂደት በአግባቡ እንዲፈጸም ለማድረግ፤ በቁጥር ያልበዛ  ብቃት ያለው ሰራተኛ የሚሰራበት ነው፡፡
 17. አማራጭ የአገልግሎት አሰጣጥ ታሳቢ ያደረገ አደረጃጀት
ለተገልጋዮች ውጤታማ እና ወጪ ቆጣቢ አገልግሎት ለመስጠት በሶስተኛ ወገን ማሰራት (out source)፣ በመንግስት እና በግል አጋርነት /Public private Partnership/፣የጋራ አገልግሎት፣ አንድ ማዕከል የአገልግሎት ማዕከላት፣ ባለብዙ ዘርፍ የማህበረሰብ አገልግሎት ማዕከላትን መጠቀም ያጠቃልላል፡፡
[bookmark: _Toc141992798]14.  ባለድርሻ አካላትን ማሳተፍ
    የመንግስት መስሪያ ቤት አግባብነት ያላቸውን ባለድርሻ አካላት በመለየት እና መረጃ በመያዝ 
    የተዘጋጀውን ረቂቅ መዋቅር ጥናት ለባለድርሻ አካላት አቅርቦ የተገኘውን ግብዓት በማደራጀት 
    እና በመዋቅሩ ውስጥ እንዲካተት በማድረግ መዋቅሩን ማረጋገጥ እና ማጠቃለል አለበት፡፡
15. [bookmark: _Toc141992799]መዋቅሩን ስለማፅደቅ
የተቋም መዋቅራዊ አደረጃጀትን ለማፅደቅ፡-
1. የክልል መንግስት መስሪያ ቤት የተሟላ መረጃ በማደራጀት ለቢሮው አቅርቦ ማፀደቅ፣
2. ቢሮው በ30 ቀናት ውስጥ አስፈላጊውን የሰነድ ምርምራ በማድረግ ለተቋሙ መመለስ፤
3. ቢሮው የቀረበውን ሰነድ ለማጽደቅ ካልተቀበለው ለተቋሙ ከተሟላ አስተያየት እና ማብራሪያ ጋር በ 30 ቀናት ውስጥ ተመላሽ ያደርጋል፤
4. የክልል መንግስት መስሪያ ቤት ሳይጸድቅ ተመላሽ ከተደረገለት በኋላ የተሰጠውን ግብረ-መልስ መሰረት በማድረግ እና በማስተካከል በ5 ቀናት ውስጥ አስተካክሎ ለቢሮው ተመላሽ ማድረግ አለበት፡፡
16. [bookmark: _Toc141992800] ተቋማዊ አደረጃጀትን መተግበር
የመስሪያ ቤቱ የበላይ አመራር ተቋማዊ አደረጃጀትን ለመተግበር ድልድል ኮሚቴ ማቋቋም፣ የትግበራ እቅድን መገምገም፣ መዋቅሩን መተግበር፣ ትግበራውን መከታተል እና መዋቅሩን ወደታች ማውረድ እና ስራ ማስጀመር አለበት፡፡
17. [bookmark: _Toc141992801] ክትትል፣ ግምገማ  እና ግብረመልስ አሰጣጥ
    የመንግስት መስሪያ ቤት የክትትልና ግምገማ ማዕቀፍ አዘጋጅቶ (Develop the M&E 
    Framework) በማዕቀፉ መሰረት በመፈፀም፣ የክትትልና ግምገማ ውጤትን ሪፖርት 
    ማድረግ እና በሪፖርቱ መሰረት የማስተካከያ እርምጃን መውሰድ አለበት፡፡











ክፍል ሶስት
የተለያዩ አካላት ስልጣን እና ተግባር 
18.  የክልሉ ሲቪል ሰርቪስ ቢሮ ተግባርና ኃላፊነት
1. የሥራ መደብ መጠሪያዎችን ወጥ የማድረግ፣ 
2. ለሥራ መደቦች የመለያ ኮድ የመስጠት፣
3. የሥራ መደቦች የደረጃ ምደባ ቅሬታዎችን አጣርቶ ምላሽ መስጠት፣  
4. በደረጃ የተመደቡ የሥራ መደቦችን በማዕከል በመረጃ ቋት የመያዝ፣
5. በየደረጃው ተዘጋጅተው የሚቀርቡ መዋቅራዊ አደረጃጀቶች ወደ ክልል መስተዳድር ምክር ቤት ከመቅረባቸው በፊት ሙያዊ አስተያየት የመስጠት፣
6. በስራ ላይ ከዋለ ጊዜ ጀምሮ በደረጃ የተመደቡ የክልል መንግሥት ሠራተኞች የሥራ መደቦችን የዞኖችና ወረዳዎች ሠራተኞች የሥራ መደቦችን የማሳወቅ፣ እና
7. በማስፈፀም ሂደት ለየት ያሉ አስተዳደራዊ ጉዳዮች ሲያጋጥሙ የሚቀርቡ መረጃዎችን መርምሮ የውሳኔ ሀሳብ የሚያቀርብ ቡድን የማቋቋም፣ ኃላፊነት አለበት፡፡
18.  የክልል መንግሥት ተቋማት ተግባርና ኃላፊነት  
  ማንኛውም የመንግሥት መሥሪያ ቤት፡-
1.  በዚህ መመሪያ አንቀጽ 15 ንዑስ አንቀጽ (1) መሰረት ተዘጋጅተው ለቢሮው የሚቀርቡ የሥራ ዝርዝር መግለጫዎችን ትክክለኛነት የማረጋገጥ፣ 
2. ተመዝነው በደረጃ በተመደቡ የሥራ መደቦች ላይ የመንግሥት ሠራተኞችን የመመልመል፣ የመቅጠር፣ ደረጃ ዕድገት የመስጠት፣ የማዛወርና የመደልደል  ስልጣንና ኃላፊነት ይኖርበታል፡፡ 
                                   
                                     
                                  



ክፍል አራት
ልዩ ልዩ ድንጋጌዎች 
19.  ስለመተባበር
ማንኛውም የመንግስት መስሪያ ቤት የዲጅታል ቴክኖሎጂ ስርዓትን ለመተግበር የሚያስፈልግ ቅድመ ሁኔታ እና የስራ ቅደም ተከተል አዘጋጅቶ ከቢሮው ጋር የመተባበር እና የመፈፀም ግዴታ አለበት፡፡ 
20.  ተፈጻሚነት ስለማይኖራቸው ህጎች
ከዚህ መመሪያ ጋር የሚቃረን ማንኛውም መመሪያ ወይም ልማዳዊ አሰራር በዚህ መመሪያ ውስጥ በተመለከቱ ጉዳዮች ላይ ተፈጻሚነት አይኖረውም፡፡
21. መመሪያው የሚፀናበት ጊዜ
 ይህ መመሪያ ከህዳር 1/03/2018 ዓ.ም ጀምሮ የፀና ይሆናል፡፡
22. መመሪያውን ስለማሻሻል
ይህ መመሪያ እንዳአስፈላጊነቱ ሊሻሻል ይችላል፡፡
[bookmark: _GoBack]            የቤኒሻንጉል ጉሙዝ ክልላዊ መንግስት የሲቪል ሰርቪስ ቢሮ  


አቶ ጌታሁን አብዲሳ ሌንጫ
 የቢሮ ኃላፊ

